钦定古今图书集成/明伦汇编/氏族典/第255卷 > 王堂
## 钦定古今图书集成/明伦汇编/氏族典/第255卷 > 王堂

按《后汉书王堂传》：“堂字敬伯，广汉郪人也。初举光禄
茂才，迁谷城令，治有名迹。永初中，拜巴郡太守。刺史
张乔表其治能，迁右扶风。永建二年，征入为将作大
匠。四年，坐公事左转议郎，复拜鲁相，迁汝南太守，郡
内称治。大将军梁商以求属不行，恨之，风州奏堂在
任无警，免归家。年八十六卒。”